《地震戏王深父》
宋代·刘攽

员方肇开坼，积块成坤舆。漂浮大波不自止，幸有万里之鳌鱼。

抃首戴炎州，尾直昆崙墟。亿载不坠陷，始知力有馀。

扬鬐播四岳，鼓鬣摇五湖。岂知古今士，竟以地震书。

自是世俗闻见拘，潢污蛙黾相随居。我从龙伯借钩饵，钓鳌惟子知非诬。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。